Bestyrelsesmøde den 20. april 2020 kl. 18.00-20.00

Referent LD

Afbud: Ethan Jordan, Camilla Ottsen, Leif Petersen og Britt Spangsberg

|  |  |
| --- | --- |
| 0. Godkendelse af dagsorden. | Godkendt |
| 1. Godkendelse af referat fra sidste bestyrelsesmøde. (BILAG 1) | Godkendt |
| 2. Årsrapport og protokollat til godkendelse BILAG 2 + 3 Fremlægges ved revisor Christian Dahlstrøm. | Revisor Christian Dahlstrøm fra Deloitte gennemgik årsrapport og protokollat, der efterfølgende blev godkendt. Likviditetsbudget for 2020 blev gennemgået, og det blev understreget, at vi skal være meget opmærksomme på likviditeten. Rektor anførte, at der ligger en ”skjult opsparing” i det faktum, at vi er langt forud med de langsigtede vedligeholdelsesplaner. Bo Nielsen er blevet bemyndiget til at indberette regnskabet.De manglende underskrifter indhentes snarest muligt, så indberetningen kan finde sted inden den udskudte frist 29.april  |
| 3.Meddelelser fra formand og rektor blandt andet om**a. Orientering om årets søgetal mm. BILAG 4****b. Budget for 2020 BILAG 5** | Vi har stadig en skuffende mangel på ansøgere fra Herlev Skolerne, selv om at der er et godt samarbejde med skolerne om talentundervisning, brobygning, fysiklærersamarbejde, sproglærere mm.Rektor bad bestyrelsen om støtte til at udbrede en forståelse for, at Herlevborgere bør støtte deres lokale gymnasium, og se det som et aktiv, at der ligger i gymnasium i gå- eller cykelafstand. Nye fordelingsregler – formentlig klyngemodellen - vil under alle omstændigheder trække i retning af flere lokale ansøgere. Budget 2020 blev godkendt. – men rektor oplyste at det endelige klassetal først er sikkert meget sent på året, og at en klasse fra eller til betyder rigtig meget i lærerstillinger (2,5/klasse) og for budgetplanlægningen.  |
| 4. Drøftelse af fremtidig kapacitet. Ledelsen indstiller til bestyrelsen at vi fremover optager 5 stx og 5 HF-klasser. | 5 stx og 5 HF-klasser blev godkendt. |
| 5. Drøftelse af forskellige procedurer i forbindelse med frasalg af grund. Yderligere materiale fra ELF vil foreligge på selve mødet. | Rektor gennemgik muligt frasalg af grund.Projektet kan skaleres op og ned. Der forelå konkrete tegninger på det maksimale projekt, som er 2-2,5 gange større end det, der blev talt om ved det indledende møde.Bestyrelsen foreslog at man efterlyser konkrete tegninger på en reduceret løsning. Ved det første møde blev der talt om en kvm-pris på kr. 4000,- mens tilbuddet nu regnes i etagekvadratmeter, og spænder fra 3750-5000 kr. /em2Kommunen tilbyder at kommunaldirektøren kan spare med rektor om den fortsatte proces. Under alle omstændigheder skal der inddrages en mægler.ELF skal inviteres til at deltage i bestyrelsesmødet i juni. |
| 6. Orientering om resultaterne af APV | Rektor uddybede arbejdet med opfølgning på APV. Der ses med stor alvor på resultaterne både fra ledelsens og fra medarbejdernes side. Af samme grund afholdes der allerede torsdag – på trods af den dårlige timing og coronakrisen - et ekstraordinært medarbejdermøde ligesom der allerede har været gennemført et MIO-møde og en virtuel konsultation med en GL-konsulent om resultaterne. Planen er at inddrage mere ekstern hjælp til den fortsatte proces.Bestyrelsen var enig i at der indhentes bistand til processen og ønskede at sende et stærkt signal til medarbejderne om opbakning til den videre proces – evt. ved fremmøde til kommende møder. Foreløbig er forventningen en gennemarbejdet handlingsplan som kan præsenteres på mødet i juni. |
| 7. Beslutning om at indføre røgfri skoledag allerede fra sommeren 2020. | Godkendt. |
| 8. Eventuelt |  |